Hoekom is ek hier… – Henri Meyer se Blog
Hoekom is ek hier…
Ek kom die week by iemand wat ernstig siek is. Ek loop in en sê, ek gaan maar eerder my masker dra en 1,5 m wegsit. Nee, sê die persoon dis nie nodig nie. Wat gee dit tog om. My lewe is verby. Ek is net 'n suurstof dief.
(Mense se privaatheid is vir my baie belangrik. Die persoon sal nie omgee as ek hierdie hierdie deel nie)
Hoekom is ons hier?
Mense wat my ken weet ek is nogal erg oor fietsry. Ek kan dit partymaal nogal oordoen. Ek voel partymaal baie maal sleg oor dit. Tye wat ek met my geliefdes kon spandeer is ek baie maal op die fiets. En toe dink ek daaroor? Hoe voel God oor dit? Is Hy ook suur vir my? Ek dink Hy is bly vir my. Dis dan Hy wat my so gemaak het.
Efesiërs 2:10 sê in die engelse vertaling; ek is God se "handiwork." Hy het my gemaak. Ek is nie 'n fout nie.
Jare terug het ek 'n preek van Edison Quiros bygewoon. Hy het in sy gebroke engels vertel van die skroewedraaier. Hy het gesê: "You see this here. This is a skroewedraaier. What is this skroewedraaier made for. Oh i know, to scratch in your ear? Or maybe to eat an apple with? No this screwdriver was made for screwing and unscrewing…"
Waarvoor is ek gemaak?
Om die beste jy te wees wat jy kan wees. God verander nie 'n introvert in iemand wat die Nar van die aand is nie. God het daardie persoon so gemaak. Hy gaan daardie persoon tot sy volle potensiaal laat kom. God het my gemaak om 'n dominee te wees. Hy gaan my kragtig daar gebruik. Miskien het God jou gemaak om te dien, kos te maak, rekenaar werk te doen, fiets te ry… God sal nooit van 'n skroewedraaier verwag om 'n tang te wees.
Kyk wat sê die woord: 21Die oog kan nie vir die hand sê: "Ek het jou nie nodig nie." Die kop kan weer nie vir die voete sê: "Ek het julle nie nodig nie." 22Inteendeel, die lede van die liggaam wat as die swakste voorkom, is juis noodsaaklik…
Die Bybel Nuwe Vertaling. (1998). (electronic ed., 1 Co 12:21–22). Cape Town, South Africa: Bybelgenootskap van Suid-Afrika.
So wat is die punt hier. Ek dink jy het dit reeds gevang. God het ons gemaak om die beste JY tw ees wat jy kan wees. As jy hou van Surf weet God glimlag daaroor. Hy sal jou daar gebruik. As jy 'n loofgieter is gaan God jou daar gebruik, en van jou die beste loodgieter wil maak.
Om terug te kom na die persoon wat gesê het dat sy 'n suurstofdief is. Nee, sy is nie. Sy is God se geliefde dogter. Sy is gemaak om 'n moeder te wees. 'n Ouma. God se kind.
Johannes 10:10 sê dit vir my so mooi: "Ek het gekom sodat hulle die lewe kan hê, en dit in oorvloed."
Waarvoor roep God jou? Wat vra Hy as Hy sê. "My geliefde seun/dogter kom hier ek wil hê jy moet vir my doen…"